armvectores/hy_wikipedia_2023 huggingface dataset:
Ալտեր

Ալտեր (հոլ.՝ Aalter), քաղաք և համայնք Բելգիայում, Արևելյան Ֆլանդրիա նահանգում։ 2007 թվականի հունվարի 1-ի դրությամբ ընդհանուր բնակչությունը կազմել է 18887 մարդ։ Ընդհանուր տարածքը 81,92 կմ քառ․ է, բնակչության խտությունը` 231 մարդ/կմ քառ։
Գտնվում է Բրյուգգե և Գենտ քաղաքների միջև, A10 ավտոմայրուղու կողքին, որը կապում է Օստենդե քաղաքը Գենտի և Բրյուսելի հետ։
Ալտերի քաղաքապետը (2011 թվականի դեկտեմբերի դրությամբ) Պիտեր Դե Կրեմն է՝ 2007 թվականի դեկտեմբերի 21-ից համատեղելով Բելգիայի դաշնային կառավարության պաշտպանության նախարարի պաշտոնի հետ։ Դե Կրեմը առաջին անգամ ընտրվել է Ալտերի քաղաքապետը 1994 թվականին, այնուհետև վերընտրվել է 2000 և 2006 թվականներին։ Մինչև նա 1959 թվականից ի վեր Ալտերի քաղաքապետը եղել է նրա հայրը` Յան դե Կրեմը։ Դե Կրեմի ընտանիքի դերի հետ կապված Ալտերի քաղաքապետարանի շենքը  առօրյա գործածության մեջ անվանում են Կրեմլ (հոլ.՝ Kremlin)։


== Պատմություն ==

Ալտերի առաջին հիշատակումը եղել է 974 թվականին։ Քաղաքի անվան ստուգաբանությունը շարունակում է մնալ վիճաբանության առարկա․ տարբեր ժամանակներում այն անվանել են «Հալտրա», «Հալեֆթտրա», «Հալտրե», «Հաելտեր», «Հաելտերտ», իսկ ներկայիս անունը վերջնականապես հաստատվել է 18-րդ դարում։
Քաղաքի զարգացման գործում կարևոր դեր է ունեցել 1613-1623 թվականների Բրյուգգեի ջրանցքի շինարարությունը։ 1775 թվականին Ալտերում հայտնվել է առաջին կամուրջը, իսկ 1838 թվականին այստեղ կառուցվել է նաև երկաթուղի։
Երկրորդ համաշխարհային պատերազմի ժամանակ քաղաքը Վերմախտի կողմից շրջափակված տարածքներից էր։ Ալտերն ազատագրվել է 1944 թվականի լեհական տանկային դիվիզիայի զինվորների կողմից (քաղաքում կա հուշարձան՝ նվիրված լեհ մարտիկներին)[3]։ Քաղաքի համար հետպատերազմյան տարիները նշանավորվեցին 1962 թվականին  խոշոր արդյունաբերական պարկի բացմամբ` ավելի քան 125 հա տարածք։ 1977 թվականին քաղաքին միացան Բելեմ, Լոտենհուլլե և Պոկե բնակավայրերը։ 2006 թվականին Ալտերի իշխանությունները Մայքրոսոֆթի հետ միասին Բելգիայում առաջին անգամ սկսեցին իրականացնել «թվային քաղաք»կոմցեպտը։


== Ծանոթագրություններ ==


== Պատկերասրահ ==

		
		


== Արտաքին հղումներ ==
http://www.aalter.be Ալտեր. պաշտոնական կայք  - Only available in Dutch
Page about Aalter on rootsweb.com
Կոշչինո (գյուղ, Սմոլենսկի շրջան)

Կոշչինո (ռուս.՝ Кощино), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 1875 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մելո

Անվան այլ կիրառումների համար տե՛ս՝ Մելո (այլ կիրառումներ)Մելո  (իտալերեն՝ Mello), կոմունա Իտալիայում։ Գտնվում է Լոմբարդիա մարզի Սոնդրիո գավառում։ Բնակչությունը կազմում է 956 (2008) մարդ, խտությունը կազմում է 29 մարդ/կմ²։ Տարածքը գրավում է 11 կմ²։ Էլեկտրոնային փոստ՝ 23010, հեռախոսային կոդ՝ 0342։


== Ժողովրդագրություն ==
Բնակչության թվաքանակի փոփոխությունները.


== Տվյալներ ==
Հեռախոս՝ 0342 355004
Էլեկտրոնային փոստ՝ info@comune.caiolo.so.it
Պաշտոնական կայք՝ http://www.comune.caiolo.so.it


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բիյոնսեի ձայնագրած երգերի ցանկ

Ամերիկացի երգչուհի Բիյոնսեի ձայնագրած երգերի ցանկը՝


== Թողարկված երգեր ==


== Ոչ թողարկված երգեր ==


== Ծանոթագրություններ ==
Ռոմիկ Հարությունյան (քիմիկոս)

Ռոմիկ Սուրենի Հարությունյան (դեկտեմբերի 19, 1945(1945-12-19), Տաթև, Գորիսի շրջան, Հայկական ԽՍՀ, ԽՍՀՄ), քիմիկոս, քիմիական գիտությունների դոկտոր (1996)։


== Կենսագրություն ==
1964-1965 թվականներին սովորել է Երևանի պետական համալսարանի քիմիայի ֆակուլտետում։ 1972 թվականին եղել է ֆիզիկական քիմիայի ամբիոնի լաբորատորիայի վարիչ, 1972-1981 թվականներին՝ ֆիզիկական քիմիայի ամբիոնում ավագ լաբորանտ, 1981-1987 թվականներին՝ կրտսեր գիտաշխատող պոլիմերման պրոցեսների կինետիկայի պրոբլեմային լաբորատորիայում, 1987-1988 թվականներին՝ պոլիմերման պրոցեսների կինետիկայի պրոբլեմային լաբորատորիայի գիտաշխատող, 1988-1992 թվականներին՝ ավագ գիտաշխատող, 1992-2006 թվականներին՝ ավագ գիտաշխատող ֆիզիկական քիմիայի ամբիոնում գործող քիմիական և կենսաբանական համակարգերի ֆիզիկաքիմիական հետազոտություններով զբաղվող գիտահետազոտական լաբորատորիայում, 2005-2007 թվականներին՝ ֆիզիկական և կոլոիդ քիմիայի ամբիոնի դոցենտ։ 2007 թվականից ԵՊՀ անօրգանական քիմիայի ամբիոնի վարիչ։ ԵՊՀ քիմիայի ֆակուլտետի խորհրդի անդամ։ «Գիտական տեղեկագիր, ԵՊՀ» գիտական հանդեսի խմբագրական խորհրդի անդամ։


== Գործունեություն ==
Աշխատանքները վերաբերում են էմուլսիաներում ընթացող օքսիդացման և պոլիմերման գործընթացների կինետիկական օրինաչափությունների ու մեխանիզմի բացահայտմանը, ինչպես նաև մակերևութային ակտիվ նյութերի լուծույթների կոլոիդաքիմիական հատկություններին և քիմիական ռեակցիաներում դրանց դերի ուսումնասիրությանը։


== Անդամակցություն ==
«Գիտական տեղեկագիր, ԵՊՀ» գիտական հանդեսի խմբագրական խորհրդի անդամ
ՀՀ քիմիական ընկերության խորհրդի անդամ


== Պարգևներ ==
ԵՊՀ ոսկեզօծ հուշամեդալ
ԵՊՀ արծաթե հուշամեդալ


== Գրքեր ==
Գ. Գ. Պետրոսյան, Հ. Ա. Բեգլարյան, Ռ. Ս. Հարությունյան, «Սիլիկատների և ցեոլիտների քիմիա» դասընթացի լաբորատոր աշխատանքներ | Ուս. ձեռնարկ։ ԵՊՀ հրատ.: 2016թ․, 60 էջ։


== Ծանոթագրություններ ==
Սերոբ Ղազարյան

Սերոբ Ղազարյան (1910, Բիթլիս - 11 ապրիլի, 1962, Երևան), հայ լեզվաբան, հայերենագետ, բանասիրական գիտությունների դոկտոր (1953)։


== Կենսագրություն ==
Բարձրագույն կրթությունն ստացել է Երևանի մանկավարժական ինստիտուտում։ 1940 թվականից մինչև իր կյանքի վերջը դասավանդել է Երևանի պետական համալսարանում։ 1942 թվականին ստացել է բանասիրական գիտությունների թեկնածուի, 1953 թվականին՝ դոկտորի գիտական աստիճան։
1937-48 թվականներին եղել է «Սովետական դպրոց» թերթի խմբագիր։ 1944-59 թվականներին աշխատել է նաև ՀԽՍՀ ԳԱ լեզվի ինստիտուտում նախ որպես գիտական քարտուղար, ապա՝ որպես հայոց լեզվի պատմության բաժնի վարիչ։
Սերոբ Ղազարյանն զբաղվել է հիմնականում հայոց լեզվի պատմության, գրաբարի ու միջին հայերենի, դրանց զարգացման, պատմականորեն կրած փոփոխությունների հարցերով. մասնավորապես քննել է ռուսերենի ունեցած ազդեցությունը հայերենի վրա։ Բեղմնավոր աշխատանք է կատարել տերմինաբանական կոմիտեում, կազմել է համապատասխան ուղեցույց (Ուղեցույց տերմինաբանական կոմիտեի որոշումների, Ե., 1945)։ Կազմել է նաև դպրոցական-ուսումնական ձեռնարկներ, գրել հայերենագիտության տարբեր հարցերի նվիրված բազմաթիվ հոդվածներ։


== Երկեր ==
Հայ և ռուս ժողովուրդների լեզվական հնագույն հարակցությունները, Երևան, ՀՍՍՌ ԳԱ հրատ, 1949։
Գրաբարի դասագիրք, Երևան, ԵՊՀ հրատ., 1951։
Ժամանակակից հայոց լեզուն և ռուսերենի դերը նրա հարստացման ու զարգացման մեջ, Երևան, ԳԱԱ հրատ., 1955։
Հայ բարբառագիտության դասընթաց, Ահարոն Գրիգորյան, Սերոբ Ղազարյան, Երևան, ԵՊՀ, 1957։
Հայոց գրական լեզվի պատմություն, Սերոբ Ղազարյան, Գևորգ Ջահուկյան, Երևան։ Հայպետհրատ, 1961։
Հայոց լեզվի համառոտ պատմություն, Սերոբ Ղազարյան, Գուրգեն Սևակ, Երևան, ԵՊՀ, 1954։
Հայոց լեզվի համառոտ պատմություն, Սերոբ Ղազարյան, Ռուբեն Ղազարյան, 2-րդ հրատ.,,Երևան, Երևանի համալս. հրատ., 1981։
Միջին հայերեն, Երևան, ՀՍՍՌ ԳԱ հրատ., 1960։
Հայոց գրական լեզվի պատմություն, հ. 1, Ե., 1961։
Շատախի բարբառը, Մարլենա Մուրադյան, Սերոբ Ղազարյան, Երևան, ԵՊՀ հրատ., 1962։


== Ծանոթագրություններ ==


== Գրականություն ==
Է. Աղայան, Հայ լեզվաբանության պատմություն, հ. 2., Ե., 1962։
Հ. Պետրոսյան, Հայերենագիտական բառարան, Ե., 1987։
Միլերի շրջան (Արկանզաս)

Միլեր (անգլ.՝ Miller County), ԱՄՆ Արկանզաս նահանգի շրջաններից մեկը։ Ընդհանուր տարածությունը 1.616 կմ² է, բնակչությունը՝ 43.462 մարդ (2007 թ. տվյալներով)։ Շրջկենտրոնն է Թեքսարկանա բնակավայրը։ Կազմավորվել է 1874 թ.։


== Ժողովրդագրություն ==


== Արտաքին հղում ==
Տվյալներ ԱՄՆ վիճակագրության բյուրոյի կայքում(չաշխատող հղում)
Մոլլա Օսման (Կարաքիլիսայի գավառ, Շառիանից ձախ)

Մոլլա Օսման, գյուղակ Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Շառիան գետի ձախ կողմում, Կարաքիլիսա քաղաքից 10 կմ արևմուտք։


== Բնակչություն ==
XIX դարի վերջին ուներ 2 տուն` 9 քուրդ բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ճանիեթուր

Ճանիեթուր (վրաց.՝ ჭანიეთური), գյուղ Վրաստանում։ Գտնվում է Գուրիայի մարզի Օզուրգեթի շրջանում։


== Դիրք ==
Գյուղը գտնվում է ծովի մակարդակից 80 մետր բարձրության վրա, Սուփսա գետի ձախ ափին։ Շրջկենտրոն Օզուրգեթից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների՝ գյուղի բնակչությունը կազմել է 239 մարդ։ Գյուղը բնակեցված է վրացիներով։


== Տրանսպորտ ==
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին. գյուղում գտնվում է հերթական կայարանը։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Ծանոթագրություններ ==
Էլվին և Բուրունդուկներ (խումբ)

Alvin and the Chipmunks («Էլվին և Բուրունդուկներ»), հորինված երաժշտական խումբ, որը բաղկացած է երեք բուրունդուկներից։
Այն հիմնված է եղել դաշնակահար և դերասան Ռոս Բաղդասարյանի ավագի կողմից 1958 թվականին, ով հանդես է եկել Դևիդ Սևիլ մականվան տակ և այդ ժամանակին, 1950-ականների վերջին արդեն հասել է որոշ կատակերգական հաջողությունների։ Անսամբլի ստեղծման հովանավորն էր «Witch Doctor» երգը, որում Բաղդասարյանի հետ երգում էր կատակերգական ձայն, որի ստեղծման համար նա կիրառեց արագացված վերարտադրության տեխնիկան։ Սինգլը հայտնի է դարձրել երգչին, մի քանի շաբաթ մնալով ամերիկյան ազգային հիթ-շքերթի առաջին հորիզոնականին։ Խմբի առաջին ձայնագրաշ պաշտոնական թողարկումը՝ «The Chipmunk Song (Christmas Don’t Be Late)», ոչ միայն կրկին հասել է Բիլբորդի առաջին հորիզոնականին, այլև 1958 թվականին ստացել է Գրեմմիի 3 մրցանակ։ Երեք բուրունուկների տեղը երգում էր Բաղդասարյանը, ձայնագրելով այն և արագացնելով ձայնագրությունը, իսկ համերգներին օգտագործում էր տիկնիկներ։ Խմբի մասնակիցների անունները դրվել են այդ ժամանակվա Liberty Records ձայնագրման լեյբլի ղեկավար Էլվին Բենեթի, հիմնադիր և տեր Սայմոն Վարոնքերի և Գլխավոր ինժեներ Թեոդոր Քիփի անուններով։ Հետագա լիամետրաժ ֆիլմերի երկխոությունները հնչյունավորում էր Բաղդասարյանը, նա սկզբում խոսում էր դանդաղ, հետո արագացնում էր։ 1972 թվականին հեղինակը մահացել է, սակայն 1980-ականներին իր որդի Ռոս Բաղդասարյան կրտսերը վերակենդանացրեց գաղափարը։
1988 թվականին արդեն վաճառված էր խմբի ձայնագրություններով ավելի քան 38 միլիոն ալբոմ։


== Արտաքին հղումներ ==
http://chipmunks.com/ «Элвина и бурундуков». պաշտոնական կայք
«Элвина и бурундуков» ՅուԹյուբում
«Элвина и бурундуков» Ֆեյսբուքում
Տեսահոլովկներ YouTube
Chipmunks & Chipettes «Bad Romance»
The Chipettes «Single Ladies [Put A Ring On It]»
The Chipmunks with David Seville «The Chipmunk Song (Christmas Don’t Be Late)» (1958, Գրեմմիի 3 մրցանակ)


== Ծանոթագրություններ ==
Սան Մաուրո Կաստելվերդե

Սան Մաուրո Կաստելվերդե (իտալերեն՝ San Mauro Castelverde), կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 1737 մարդ, բնակչության խտությունը կազմում է 15 մարդ/կմ²։ Զբաղեցնում է 114 կմ² մակերես տարածք։ Փոստային ինդեքսն է՝ 90010։ Հեռախոսային կոդը՝ +39 0921։


== Ծանոթագրություններ ==
Դավիթ Լոմբան

Դավիթ Ռոդրիգես Լոմբան (իսպ.՝ David Rodríguez Lombán, հունիսի 5, 1987(1987-06-05), Ավիլես, Աստուրիա, Աստուրիա, Իսպանիա), իսպանացի ֆուտբոլիստ, «Մալագա» ակումբի պաշտպան։


== Ակումբային կարիերա ==
Դավիթ Լոմբանն իր կարիերան սկսել է «Ռեալ Օվեդոյի» հայտնի դպրոցում։ Ակադեմիայի լուծարումից հետո նա տեղափոխվել է «Վալենսիա»։ Սկզբում Դավիթը խաղացել է երկրորդ կազմում՝ «Մեստալիայում», իսկ 2007 թվականի դեկտեմբերի 15-ին կատարել է նորամուտը «Վալենսիայի» կազմում՝ մասնակցելով «Բարսելոնայի» դեմ խաղին։ Ընդհանուր առմամբ «չղջիկների» կազմում պաշտպանն անցկացրել է երեք խաղ, և դրանք բոլորը անցկացվել են 2007/08 մրցաշրջանում։ 2009 թվականին նա վարձավճարով տեղափոխվել է «Սալամանկա», իսկ վերադարձից հետո վաճառվել է Պրիմերայից դուրս մնացած «Խերես» թիմին։ Այդ թիմի կազմում անցկացրած երկու մրցաշրջաններում Դավիթն իրեն լավ է դրսևորել՝ դառնալով թիմի նշանակալի խաղացող։ 2012 թվականին տեղափոխվել է «Բարսելոնայի» երկրորդ թիմ․ որպեսզի փոխարինի ակումբից հեռացած վետերան Արմանդոյին։


== Կարիերան հավաքականում ==
Իսպանիայի մինչև 17 տարեկանների կազմում Դավիթը եղել է թիմի անփոխարինելի պաշտպան։ Այդ հավաքականի կազմում նա դարձել է Եվրոպայի մինչև 17 տարեկանների առաջնության արծաթե մեդալակիր։ Դրանից բացի նա անցկացրել է մեկ խաղ Իսպանիայի մինչև 20 տարեկանների հավաքականում։


== Ձեռբերումներ ==
Եվրոպայի մինչև 17 տարեկանների առաջնության արծաթե մեդալակիր – 2004
Իսպանիայի գավաթի դափնեկիր – 2007/08


== Ելույթների վիճակագրություն ==
2017 թվականի մայիսի 21-ի դրությամբ


== Ծանոթագրություններ ==
(7993) 1982 UD2

(7993) 1982 UD2, աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 16-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,926114 ա. մ., առավելագույնը մոտենում է 2,5407 ա. մ. հեռավորության վրա և հեռանում 3,3116 ա. մ.։ Արեգակի շուրջ մեկ ամբողջական պտույտ է կատարում 1828,25 երկրային օրվա ընթացքում, իր ուղեծրով շարժվելով միջինում 0,19691 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,6° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7993) 1982 UD2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կաղնուտ (գետ)

Անվան այլ կիրառումների համար տե՛ս՝ Կաղնուտ (այլ կիրառումներ)Կաղնուտ, գետակ Հայաստանի Գեղարքունիքի մարզում, սկիզբ է առնում Արսար լեռան հարավարևելյան լանջից և Արծվաշեն գյուղից 2,5 կմ հարավ-արևելքում դուրս գալիս Հայաստանի սահմաններից։ Երկարությունը Հայաստանի տարածքում 7 կմ է։


== Ծանոթագրություններ ==
Էյմեր

Էյմեր, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Պոլ Բուրժուա

Պոլ Բուրժուա (ֆր.՝ Paul Bourgeois, փետրվարի 13, 1898(1898-02-13), Բրյուսել, Բելգիա - մայիսի 11, 1974(1974-05-11), Ուկել, Բրյուսել, Բելգիա), բելգիացի աստղագետ, աշխատել է Բելգիայի թագավորական աստղադիտարանում։
Եղել է Բրյուսելի ազատ համալսարանի պրոֆեսոր, ինչպես նաև Բելգիայի թագավորական աստղադիտարանի տնօրեն։
Համաձայն Փոքր մոլորակների կենտրոնի տվյալների հայտնագործել է (1547) Նելե աստերոիդը 1929 թվականի փետրվարի 12-ին։
Նրա պատվին է անվանվել (1543) Բուրժուա աստերոիդը։


== Ծանոթագրություններ ==


== Արտաքին հղումներ ==
In memoriam - Paul-Eugène-Edouard Bourgeois - Ciel et Terre, vol. 91, p. 1 - S. Arend - 1975 (ֆր.)
Բերցանո դի Սան Պետրո

Բերցանո դի Սան Պետրո (իտալերեն՝ Berzano di San Pietro), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 437 մարդ (2008)։ Բնակչության խտությունը՝ 57 մարդ/կմ²։ Տարածքը կազմում է 7 կմ²։ Փոստային ինդեքս՝ 14020։ Հեռախոսային կոդ՝ 011։ Բնակչության հովանավորն է ապիոստոլ Պյոտռը։


== Ժողովրդագրություն ==
Բնակչության թվաքանակի փոփոխությունները


== Համայնքի վարչակազմ ==
Հեռախոս։ 011 9920610


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Նիկոլայ Ֆեոդորով

Նիկոլայ Ֆեոդորով (ռուս.՝ Никола́й Петро́вич Фёдоров, ապրիլի 7, 1914(1914-04-07), Մոսկվա, Ռուսական կայսրություն - մայիսի 11, 1994(1994-05-11), Մոսկվա, Ռուսաստան), խորհրդային ռեժիսոր-մուլտիպլիկատոր, սցենարիստ և նկարիչ-մուլտիպլիկատոր։


== Ֆիլմագրություն ==


=== Ռեժիսոր ===
«Իրականացված երազանքը» (1957 թվական)
«Ձյունե թագուհին (մուլտֆիլմ, 1957)» (1957 թվական)
«Խաչմերուկում» (1958 թվական)
«Ծանծաղուտ դաշտի ծերունին» (1960 թվական)
«Ճպուռն ու մրջյունը (մուլտֆիլմ, 1961)» (1961 թվական)
«Թագուհի Ատամի խոզանակ» (1962 թվական)
«Մեծ պատրույգը» (1964 թվական) (մուլտիպլիկացիոն լուսագրեր)
«Ստորակետի ու կետի արկածները» (1965 թվական)
«Ա՜խ այս Նաստյան» (1971 թվական) (մուլտիպլիկացիոն ագուցում)


=== Նկարիչ ===
«Ալվան ծաղիկը (մուլտֆիլմ)» (1952 թվական)
«Խիզախ Պակը» (1953 թվական)


=== Նկարիչ-մուլտիպլիկատոր ===


== Մրցանակներ ==
«Խաչմերուկում»` Բելգրադի միջազգային կինոփառատոնի մեդալ և դիպլոմ (1959 թվական)։
«Ձյունե թագուհին (մուլտֆիլմ, 1957)»` մրցանակները տարբեր կինոփառատոններում։


== Ծանոթագրություններ ==


== Գրականություն ==
Сергей Капков Энциклопедия отечественной мультипликации. — М.: Алгоритм, 2006. — С. 663-664. — 816 с. — 3000 экз. — ISBN 5-9265-0319-4


== Արտաքին հղումներ ==
Նիկոլայ Ֆեոդորով (1914–1994) Internet Movie Database կայքում
Նիկոլայ Ֆեոդորով` animator.ru
Սոյուզմուլտֆիլմ (պաշտոնական կայք)
Օրլովկա (Պոդչերյեի վտակ)

Անվան այլ կիրառումների համար տե՛ս՝ Օրլովկա (այլ կիրառումներ)Օրլովկա (ռուս.՝ Орловка), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պոդչերյե գետի աջ ափին՝ 21 կմ հեռավորության վրա։ Գետի երկարությունը կազմում է 18 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝
Ջրային օբյեկտի կոդը հանրային գրանցմամբ - 03050100212103000061944
Կոդը ըստ հիդրոլոգիական հետազոտության (ՌԴ) - 103006194
Ավազանի կոդը - 03.05.01.002
Ծավալի համարը ըստ ՌԴ-ի - 03
Թողարկումը ըստ ՌԴ-ի - 0=== Վտակներ (կմ գետաբերանից) === 

8 կմ գետ՝ Ասիվ Վոժ


== Ծանոթագրություններ ==
Գորբատենկո (գյուղ, Ստարոբեշևսկի շրջան)

Գորբատենկո (ուկրաիներեն՝ Горбатенко), գյուղ Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Գորբատենկո գյուղում բնակվում էր 69 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հենրի Դավիթ

Հենրի Դավիթ (եբրայերեն՝ הנרי דוד‎) (ապրիլի 28, 1979(1979-04-28), Բաքու, Ադրբեջանական ԽՍՀ, ԽՍՀՄ), իսրայելցի դերասան։


== Կենսագրություն ==
Հենրի Մակարովը ծնվել է Ադրբեջանում, Լիլյա և Ռոլանդ Տեր- Մակարովների ընտանիքում։ Հենրիի հայրը սերում է հայկական և հրեական արմատներից՝ Տեր-Մակարյան-Խեյլովսկի։ Վերջին ժամանակների նրա հիշողություններից․ 

Երբ Հենրին 17 տարեկան էր, նրա հայրը մահացավ ավտովթարից։ Հենրին մեծացել է Մոսկվայում, իսկ 11 տարեկանում ընտանիքով հայրենադարձվել են Իսրայել։ Դեռևս երեխա ժամանակ  նա նկարահանվել է մանկական հաղորդումներում, նաև մասնակցել է եբրայերեն լեզվով ուսուցողական հաղորդումներին, որոնք ձայնագրվել են տեսաերիզներով։ Թել Ավիվի մշակույթի դպրոցում ստացել է միջնակարգ կրթություն, որտեղ էլ զբաղվել է թատրոնով։ Ծառայել է Իսրայելի պաշտպանության բանակի ռազմաօդային ուժերում։
1999 թվականին ընդունվել է Նիսան Նաթիվի անվան  թատերական ստուդիան։ 2001 թվականից սկսել է աշխատել «Գեշեր»-ի թատրոնում և խաղացել «Վարպետը և Մարգարիտան», «Միջամառային գիշերվա երազ», «Ֆիգարոյի ամուսնությունը», «Դոն Ժուան», «Տղան և աղավնին», «Տիրամայրը», Ֆինիտա լա կատակերգություն  և այլ ներկայացումներում։  2007 թվականին նրան հայտնություն բերեց «Հասնել ձեռքով» հեռուստասերիալը, որը եթեր է հեռարձակվել երկրորդ հեռուստալիքով։
2008 թվականին մասնակցել  է մանկական ֆանտաստիկ սերիալի երկրորդ եթերաշրջանի նկարահանումներին։
2009 թվականին հանդես է եկել «Օլիմպիուս ինֆերնո»  («Օլիմպիական դժոխք»)  ֆիլմի գլխավոր՝Մայքլի դերում, որտեղ գլխավոր հերոսուհին Պոլինա Ֆիլոնենկոն է։ Հենրին խաղացել է երիտասարդ ամերիկացի  Մայքլի դերը, որը Հարավային Օսիայում հանդիպում է լրագրող Ժենյային, որի հետ մանկության տարիներին ուսանել է մոսկովյան դպրոցում։  Նույն տարում նկարահանվել է «Կիրոտ»  ֆիլմում՝ հանցագործի դերում։
2010 թվականին Հենրի Դավիթը ռուսախոս իսրայելցի դերասանուհի Աննե Բուկշթեյնի հետ նկարահանվել են «Կատաղություն» ֆիլմում։
Հենրի Դավիթն ամուսնացած է, բնակվում է Պետախ-Տիկվա քաղաքում, ունի որդի՝ Միքայելը, ի  պատիվ Մայքլ Ջեքսոնի անվան, դուստր Դարյան, որը ծնվել է 2011 թվականին։


== Ֆիլմագրություն ==
2006 — A Touch Away— Զորիկ Մինց
2007 — Screenz — Դանիա
2009 — Revivre — Ալբերտ
2009 — Եռյակ (սերիալ) — Միշա
2009 — «Օլիմպիուս ինֆերնո» — Մայքլ
2009 — «Պատեր» —Պյոտր
2009 — «Միայնակները» —— սերժանտ Գալպերին
2009 — «Տողերի արանքում» (սերիալ) — Ստաս
2010 - «Բարի լույս, պարոն Ֆիդելման»
2010 — «Կատաղություն» (2010) —Օֆեր
2015 — «Վիպակ սիրո և մթության մասին» — Գնդապետ Յան
2018 — «Ոսկե հորդա» —Ֆյոդր


== Ծանոթագրություններ ==


== Արտաքին հղումներ ==
Генри Давид (անգլ.) Internet Movie Database կայքում
כשהכל בסדר סימן שמשהו לא טוב (եբրայերեն)
Давид Генри. Краткая биография (եբրայերեն)
Գուգան

Գուգան, գյուղ (ավան)։ Գտնվում է Մեծ Հայքի Վասպուրական աշխարհամասում։ Հայոց Ձոր գավառում։


== Ծանոթագրություններ ==
(9920) Բագնուլո

(9920) Բագնուլո (անգլ.՝ Bagnulo), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 1-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,784121 ա. մ., առավելագույնը մոտենում է 2,6665 ա. մ. հեռավորության վրա և հեռանում 2,9018 ա. մ.։ Արեգակի շուրջ մեկ ամբողջական պտույտ է կատարում 1696,8 երկրային օրվա ընթացքում, իր ուղեծրով շարժվելով միջինում 0,212164 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9920) Բագնուլո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մամեգի

Մամեգի, գյուղ Արևմտյան Հայաստանում, Խարբերդի վիլայեթի Մեծկերտի գավառակում։ Գտնվում էր Խոզաթ գյուղաքաղաքից հյուսիս, Ծին լեռան ստորոտում։


== Բնակչություն ==
XX դարի սկզբին ուներ 186 տուն բնակիչ, որից կեսը հայեր էին։


== Պատմամշակութային կառույցներ ==
Գյուղի արևելյան բարձունքին գտնվում էր գյուղի նախկին տեր Մամիկ իշխանի դղյակի ավերակները։ Գյուղի մոտակայքում կային 3 փլված եկեղեցիներ, որոնցից մեկը կոչվում էր Ս. Տիրամայր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Սպորտային բժշկագիտություն

Սպորտային Բժշկագիտություն, բժշկագիտության բաժին, որն ուսումնասիրում է սիրողական և պրոֆեսիոնալ մարզիկների ֆիզիկական զարգացման, առողջության, օրգանիզմի համակարգերի ֆունկցիոնալ վիճակը, ինչպես նաև սպորտով զբաղվելու հետ կապված հիվանդությունների ու վնասվածքների ախտորոշման, բուժման և կանխարգելման, մարզական ռեաբիլիտացիայի հարցերը, հակադոպինգային հսկողությունը և այլն։
Սպորտային բժշկագիտությունը ձևավորվել է 20-րդ դարի սկզբին։ 1928 թվականին ստեղծվել է Սպորտային բժշկագիտության միջազգային ֆեդերացիան (սկզբնապես՝ ասոցիացիա), որը 1975 թվականին միավորում էր ավելի քան 50 ազգային ֆեդերացիաներ։ Այդ ժամանակից էլ սկսած «Սպորտային Բժշկագիտություն» տերմինը պաշտոնական ճանաչում է գտել։
Որպես ուսումնական առարկա սպորտային բժշկագիտությունը ընդգրկված է ֆիզկուլտուրայի, բժշկական ինստիտուտների և մանկավարժական բուհերի ֆիզկուլտուրայի դաստիարակության ֆակուլտետների ուսումնական պլաններում։
Լիզա Վենգեր

Լիզա Վենգեր (գերմ.՝ Lisa Wenger, հունվարի 23, 1858(1858-01-23), Բեռն, Շվեյցարիա - հոկտեմբերի 16, 1941(1941-10-16), Carona, Տիչինո, Շվեյցարիա), շվեյցարացի նկարիչ, մանկական գրքերի հեղինակ։ 1930-ական թվականներին նա առավել հայտնի և ամենակարդացվող հեղինակներից մեկն էր։


== Կենսագրություն ==
Լիզա Վանգերը ծնվել է Բեռնում։ Հենրիխ Ռուուցը՝ նրա հայրը, Բազելում կտորեղենի և գործվածք խանութի սեփականատեր էր։ Նա հաջողությամբ արվեստի դասեր է վերցրել Բազելում, Փարիզում և Ֆլորենցիայում՝ ավարտելով Դյուսսելդորֆի Կերպարվեստի ակադեմիան։ 1881 թվականին Լիզա Ռուուցը բացել է ճենապակու նկարչության աշխատարան, որի թիրախը կանայք և երիտասարդ աղջիկներն էին .
1890 թվականին նա ամուսնացել է Թեո Վենգերի հետ, ով «պողպատյա ապրանքների» գործարանի սեփականատերն էր։ 
Նրա մանկական գրքերից ամենահատնիներից է «Joggeli söll ga Birli shake»-ը։ Նրա դուստրը՝ Ռութ Վենգերը ամուսնացել է Հերման Հեսսեի հետ, իսկ իր թոռնուհին՝ Մարետ Օպպենհեյը ևդ հայտնի նկարչուհի է։  Նրա որդին՝ Լեանդեր Հաուսսմաննը, հայտնի ռեժիսոր է։


== Աշխատություններ ==


== Ծանոթագրություններ ==
Կողթ (այլ կիրառումներ)

Կողթ կարող է նշանակել.

Կողթ, գավառ Մեծ Հայքի Արցախ նահանգում
Կողթ, քաղաք ներկայիս Ադրբեջանական Հանրապետությունում։
Ագենոր (Պլևրոնի որդին)

Անվան այլ կիրառումների համար տե՛ս՝ Ագենոր (այլ կիրառումներ)Ագենոր (հին հունարեն՝ Ἀγήνωρ), հունական դիցարանում Պլևրոնի և Քսանթիպայի որդին։ Ագենորի կինը իր զարմուհին էր՝ Կալիդոնի դուստր Էպիկաստրան, իսկ նրանց երեխաները Պարֆաոն և Դեմոնիկան էին։ Պավսանիասը Ագենորի զավակների մեջ հիշատակում է նաև Ֆեստիոսին՝ Լեդայի հորը։


== Ծանոթագրություններ ==
Գրումելո դել Մոնտե

Գրումելո դել Մոնտե (իտալ․՝Grumello del Monte) կոմունա Իտալիայում, Լոմբարդիա մարզի Բերգամոյի գավառում։
Բնակչությունը կազմում է 6045 մարդ։ Բնակչության խտությունը 672 մարդ/կմ²։ Տարածքը՝ 9 կմ²։ Փոստային ինդեքս՝ 24064։ Հեռախոսային կոդ՝ 035։
Բնակավայրի հովանավորն է համարվում Մադոննա Դել Վոտոն։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Նովո-Տրոիցկոե (գյուղ, Վյազեմսկի շրջան)

Անվան այլ կիրառումների համար տե՛ս՝ Նովո-ՏրոիցկոեՆովո-Տրոիցկոե (ռուս.՝ Ново-Троицкое), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոպասնոե (այլ կիրառումներ)

Պոպասնոե, կարող է վերաբերել՝

Պոպասնոե - գյուղ, Ուկրաինայի Դոնեցկի մարզի Կոնստանտինովսկիում
Պոպասնոե - գյուղ, Ուկրաինայի Խարկովի մարզի Իզյումի շրջանում
Գրիգոր Աբրահամյան

Գրիգոր Աբրահամյան (հունվարի 17, 1862(1862-01-17), Թիֆլիս, Կովկասի փոխարքայություն, Ռուսական կայսրություն - սեպտեմբերի 12, 1894(1894-09-12), Թիֆլիս, Ռուսական կայսրություն), հայ դերասան։


== Կենսագրություն ==
Սովորել է Թիֆլիսի Ներսիսյան դպրոցում, բայց չի ավարտել։ Հետաքրքրվել է թատրոնով, մասնակցել հայկական ներկայացումներին։ Երբ 1879 թվականին կազմակերպվել է Թիֆլիսի Հայոց թատրոնի մշտական խումբը, խաղացել է այնտեղ, ապա այլ թատերախմբերում։ 1883 թվականից Ա. Սաֆրազյանի, Պայծառ Ֆասուլաճյանի, Փառանձեմի հետ հանդես է եկել Աստրախանում, Անդրկովկասում, Պարսկաստանում։ Կատարած դերերից հիշատակության արժանի են՝ Զիմզիմով («Պեպո»), Օսեփ («Քանդած օջախ»), Ֆրանց («Ավազակներ»), Շեյլոկ («Վենետիկի վաճառականը»), Դոկտոր Շտոկման («Դոկտոր Շտոկման») և այլն։ Մահացել է 1839 թվականին, 34 տարեկանում։ Նրան բնորոշ էր արտահայտիչ դիմախաղը, հստակ առոգանությունը, հոգեբանական հավաստի վերլուծությունը։


== Ծանոթագրություններ ==
Երգ մարգարե Օլեգի մասին

«Երգ մարգարե Օլեգի մասին» (ռուս.՝ Песнь о вещем Олеге), Ալեքսանդր Ս. Պուշկինի պատմական բալլադը (բանաստեղծությունը, չափածո վիպակը), որը գրվել է 1822 թվականին։ Առաջին անգամ հրատարակվել է «Բարոն Դելվիգի կողմից հավաքված հյուսիսային ծաղիկները 1825 թվականին» ալմանախում։ Այն ամենահայտնի ռուսական բանաստեղծություններից մեկն է։
Սյուժեն հիմնված է Նիկոլայ Կարամզինի կողմից շարադրված տարեգրական պատմության վրա։ Կ. Ա. Նեմիրովսկոյը հայտնաբերել է Օլեգ իշխանի պատմության ամենահավանական սկզբնաղբյուրը՝ «Летописец Руской от пришествия Рурика до кончины царя Иоанна Васильевича»:
Ստեղծագործությունը հայերեն է թարգմանել բանաստեղծ Հովհաննես Թումանյանը։


== Պատմություն ==
Նիկոլայ Կարամզինի «Ռուսական պետության պատմության» մեջ գուշակները կանխատեսում են Օլեգ իշխանի մահը ձիուց, մինչդեռ գուշակների տարեգրության մեջ իշխանը չար մասնաբաժին է ստացել։ Հրաժարվելով քրիստոնեությունից՝ Օլեգը որոշում է խորամանկությամբ գերազանցել գուշակներին և խուսափել անեծքից, բայց դա նրան չի փրկի կործանումից։


== Սյուժե ==
Ծեր կախարդը կանխագուշակում է, որ մարգարե Օլեգը կարող է մահանալ իր ձիուց։ Օլեգ փորձում է խուսափել դրանից, բայց կանխագուշակությունը, միևնույն է, իրականանում է։


== Ծանոթագրություններ ==


== Գրականություն ==
Андрианова З. А. Перечитывая «Предание о смерти Олега» («Повесть временных лет») // Ученые записки. Филология, Том 2 — 2003
Бурыкин А. А. Змея в черепе княжеского коня: некоторые фольклорные параллели к летописному преданию о Вещем Олеге и «Песне о Вещем Олеге» А. С. Пушкина // Проблемы этнической истории и культуры тюрко-монгольских народов. — № 3, 2015 — С. 231—243
Москвичева Г. В. Сюжетные мотивы и композиционные особенности баллады А. С. Пушкина «Песнь о Вещем Олеге» и К. Ф. Рылеева «Олег Вещий» в связи с художественным методом // Вопросы сюжета и композиции в русской литературе: межвузовский сб. / отв. ред.: Г. В. Москвичева. — Горький: Горьковский гос. ун-т, 1988. — С. 35-47.
Янович Г. В. Славянские мотивы в «Песне о Вещем Олеге» А. С. Пушкина // Зауральский научный вестник. — № 2 (4), 2013. — С. 95-100.


== Արտաքին հղումներ ==
Бегичева О. В. Баллада Александра Пушкина «Песнь о вещем Олеге» в художественном прочтении Николая Римского-Корсакова и Василия Васнецова Archived 2019-12-22 at the Wayback Machine.
Плотников-Щекин В. Песнь о вещем олеге размышления историка
Սերդոն (Էն)

Սերդոն (ֆր.՝ Cerdon), կոմունա Ֆրանսիայում, Ռոն Ալպեր մարզի Էն գավառում։ Մտնում է Պոնսեն կանտոնի մեջ։ Շրջանը՝ Նանտիու։
Կոմունայի INSEE կոդը՝ 01068։


== Աշխարհագրություն ==
Կոմունան Փարիզ քաղաքից գտնվում է 390 կմ հարավ-արևելք, Լիոն քաղաքից 65 կմ դեպի հյուսիս-արևելք, 23 կմ հարավ-արևելք Բուրկ ան Բրեսից։


== Կլիմա ==
Կլիման կիսացամաքային է, ձմռանը ցուրտ է, իսկ ամռանը՝ տաք։ Կոմունայում անձրևներ հաճախ են լինում, հիմնականում՝ ամռան ամիսներին։


== Բնակչություն ==
Կոմունայի բնակչությունը 2010 թվականին կազմել է 741 մարդ։


== Ադմինիստրացիա ==


== Տնտեսություն ==
2010 թվականին աշխատունակ տարիք (15-64 տարեկան) ունեցող 425 մարդկանցից 340-ը տնտեսապես ակտիվ են եղել, 80-ը՝ պասիվ (ակտիվության ցուցանիշը՝ 81,2 % է, 1999 թվականին՝ 70.1 %)։ 425 ակտիվ բնակիչներից աշխատել են 306-ը (172 տղամարդ, 134 կին), գործազուրկ է եղել 39 մարդ (15 տղամարդ և 24 կին)։ 80 պասիվներից 16 մարդ եղել են աշակերտ կամ ուսանող, 29-ը՝ թոշակառու, 35-ը պասիվ են եղել այլ պատճառներով։


== Տեսարժան վայրեր ==
Տուն, որը հայտնի է Էպերի պալատ կամ Էպերի նկուղ անվանմամբ
Տուն, 15-րդ դարից
Լա Բաթի միջնադարյան ամրոցի ավերակներ


== Նկարներ ==

		


== Ծանոթագրություններ ==


== Արտաքին հղումներ ==
Ֆրանսիայի տնտեսական հետազոտությունների և վիճակագրության ազգային ինստիտուտ (ֆր.)
cassini.ehess.fr. Проверено 8 апреля 2014
Պալովիցա

Պալովիցա (ռուս.՝ Паловица), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Երգա գետի աջ ափին՝ 17 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000026879
Հիդրոլոգիական ուսումնասիրությունների կոդը - 103002687
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
1161

1161 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1161 թվականն է, 
XII դարի 61-րդ տարին։
Սովետսկայա (Ռոստովի մարզ)

Անվան այլ կիրառումների համար տե՛ս՝ Սովետսկայա (այլ կիրառումներ)Սովետսկայա (ռուս.՝ Советская), ստանիցա Ռուսաստանի Ռոստովի մարզի Սովետսկի շրջանում։ Սովետսկի շրջանի և Սովետսկի գյուղական համայնքի վարչական կենտրոնն է։
2002 թ. տվյալներով բնակչությունը կազմում է 2296 մարդ։


== Արտաքին հղում ==
բնակավայրի կայքը Archived 2019-09-15 at the Wayback Machine.
Իրժի Վոլկեր

Իրժի Վոլկեր (չեխ․՝ Jiří Wolker, մարտի 29, 1900(1900-03-29)[…], Պրոստեյով - հունվարի 3, 1924(1924-01-03)[…], Պրոստեյով), չեխ բանաստեղծ։


== Կենսագրություն ==
Իրժի Վոլկերը ծնվել է 1900 թվականի մարտի 29-ին Պրոսնիցում, Ֆերդինանդ Վոլկերի հարուստ ընտանիքում։ Սովորել է հայրենի քաղաքի գիմնազիայում, որից հետո իրավունք է ուսումնասիրել Պրահայում։
Իրժի Վոլկերը հրատարակել է բանաստեղծությունների մի շարք ժողովածուներ՝ «Հյուր տանը» (Host do domu), «Դժվար ժամ» (Těžká hodina), «Հետմահու բանաստեղծություններ» (Pozůstalost), ինչպես նաև «Սուրբ Կոպոչեկկ» (Svatý Kopeček) պոեմը, որ գրվել են 1918-1923 թվականներին։ Նրա ստեղծագործությունները նշանակալի ներդրում են չեխական գրականության մեջ։ Իր ստեղծագործություններում Իրժի Վոլկերը ուշադրության է արժանացնում գլխավորապես բարոյագիտության հարցերին («Բալլադ հնոցապանի աչքերի մասին», «Բալլադ չծնված երեխայի մասին» և այլն)։ Իրժի Վոլկերի ստեղծագործությունը մեծ ազդեցություն է ունեցել չեխական գրականության վրա։
Իրժի Վոլկերը մահացել է 1924 թվականի հունվարի 3-ին տուբերկուլյոզից։


== Մատենագիտություն ==
Dílo Jiřího Wolkera. — Praha. 1926.
Götz F.։ Jasnící se horízont. — Praha. 1926.
Šalda F. X.։ O nejmladší poesii české. — Praha. 1928.
Václavek B.։ Od umění k tvorbě. — Praha. 1928.


== Ծանոթագրություններ ==


== Աղբյուրներ ==
Bohuš Balajka։ Přehledné dějiny literatury II. Prague։ Fortuna, 2005. ISBN 80-7168-781-2
Բոմ լե Դամ

Բոմ լե Դամ (ֆր.՝ Baume-les-Dames), քաղաք Ֆրանսիայի արևելքում, Դու գավառում և Ֆրանշ Կոնտե շրջանում։
Գտնվում է Դու գետի աջ ափին՝ Փարիզից մոտավորապես 350 կմ հարավ-արևելք և 29 կմ հյուսիս-արևելք տեղակայված Բեզանսոնից, որը Դու գավառի և Ֆրանշ Կոնտե շրջանի վարչական կենտրոնն է։
2015 թվականին բնակչության թիվը կազմել է 5 291 բնակիչ։


== Պատմություն ==

Բոմ Լե Դամի տեղում արդեն հռոմեական ժամանակներում գոյություն ուներ բնակավայր, որը կրում էր Բալմա (անգլ.՝ Balma) անվանումը։ Ավելի ուշ Բեզանսոնի եպիսկոպոսը այստեղ հիմնեց աբբայություն, որտեղ մոտ 400 վանականներ կային։ Աբբայությունը դարձել է տարածաշրջանի հոգևոր կենտրոնը, որը հիմնականում հյուրընկալել է ազնիվ ընտանիքների աղջիկներին։ Ժամանակի ընթացքում ի հայտ է եկել Baume-les-Bonnes անվանումը, որը հետագայում վերանվանվել է Baume-les-Dames:
Ֆրիդրիխ I Շիկամորուսի օրոք՝ 1153 թվականին, Բոմ լե Դամը պարսպապատվել է պարիսպներով և ստացել քաղաքի իրավունքները։


== Դեմոգրաֆիա ==


== Տեսարժան վայրեր ==
Պատմական կենտրոնը բավականին կոմպակտ է, այնտեղ կա մի քանի հին առանձնատներ և եկեղեցիներ։

Սենտ Օդիլի աբբայություն (IV դար, վերականգնվել է XVIII դարում)
Սուրբ Մարտինի եկեղեցի (IX դարի Ֆրանսիայի պատմական հուշարձան)
Տիրոջ Սուրբ գերեզմանի մատուռ (1540)


== Հայտնիներ ==
Էդուար Գրենյե (1819—1901)՝ ֆրանսիացի գրող, բանաստեղծ, դիվանագետ։
Նիկոլա Գաբրիել Լեկլերկ(1726—1798)՝ ֆրանսիացի բժիշկ և Ռուսաստանի պատմաբան։
Ժան-Բատիստ Բասսան (1680-1742)՝ բժիշկ, ծնվել է այստեղ։
Օգյուստ Բարդի (1838-1876)՝ քանդակագործ։
Շառլ-Էթյեն Բրիս (1680-1754)՝ ճարտարապետ և ճարտարապետության տեսաբան, ով ծնվել է այնսեղ։
Կլոդ դե Ժոֆրուա Դ’Աբբանս (1751-1832), շոգենավի գյուտարար, որոն առաջին անգամ փորձարկվել է Բոմ լե Դամի լճակում։
Շառլ-Լուի Կլեման (1768-1857)՝ քաղաքական գործիչ, ընտրվել է այստեղ պատգամավոր:.
Շառլ Տյուրիետ (1832-1920)՝ այստեղ ծնված բանաստեղծ։
Լուի Դյուֆեյը (1874-1936)՝ գյուտարար է, գունավոր լուսանկարչության և կինեմատոգրաֆիայի պիոներ, որը ծնվել և մահացել է այստեղ։


== Ծանոթագրություններ ==


== Արտաքին հղումներ ==
Բոմ Լե Դամի պաշտոնական կայք(ֆր.)
Միսիսիպյան գամբուզիա

Միսիսիպյան գամբուզիա (լատ.՝ Gambusia holbrooki), պեցիլային ձկների ընտանիքի ձուկ։ 


== Կենսաբանական տարածումը ==
Հայաստանի ջրակալներ է ներմուծվել 1934 թ.-ին՝ մալարիայի մոծակի դեմ պայքարելու նպատակով։ Հանդիպում է Արարատյան դաշտի գրեթե բոլոր ջրակալներում, Արաքս, Մեծամոր, Հրազդան գետերում։ Փոքր ձուկ է։ Կազմում է մեծ վտառներ, բնակվում է գետերի, փոքր լճակների և ջրամբարների առափնյա մասերում։ Հաճախ հանդիպում է նաև կիսաճահճացած և աղի ջրակալներում կամ ջրափոսերում։ 


== Մարմնի կառուցվածքը ==
Մարմնի երկարությունը 2-4 (երբեմն՝ մինչև 6) սմ է, արուներինը՝ կողքերից սեղմված, էգերի փորիկը ուռուցիկ է։ Պոչային ցողունը երկար է՝ կողքերից սեղմված։ Գլուխը տափակ է, բերանը փոքր՝ դեպի վեր ուղղված և շեղ կտրվածքով։ Թեփուկները խոշոր են՝ մարմնի վրա 30-32 երկայնական շարքով։ Կողագիծը բացակայում է։ Պոչային լողակի հիմքին մոտ գտնվող մեջքային լողակում կա 7 ճառագայթ, իսկ հետնալողակում՝ 10։ Արուների հետնալողակի 3-5-րդ ճառագայթները երկարացած են և վերածվել են յուրահատուկ սեռական օրգանի՝ գոնոպոդիումի, որի շնորհիվ կատարվում է ներքին բեղմնավորում։ Պոչային լողակը կլորավուն եզրագծով է։ Մեջքը մոխրագույնից ձիթապտղագույն է, կողքերը՝ կանաչամոխրագույն, թափանցիկ՝ յուրահատուկ երկնագույն նրբերանգով։ Փորիկն արծաթասպիտակ է, լողակները՝ անգույն։ Մեջքային և պոչային լողակները պատված են մանր, մուգ պտերի 3-4 շարքով։ Աչքի վրայով անցնում է ուղղաձիգ սև շերտ։


== Բզմացումը ==
Սեռահասուն է դառնում 1-2 ամսականում։ Սեռական երկձևությունը վառ արտահայտված է։ Արուները 2-2,5 անգամ փոքր են էգերից և ունեն գոնոպոդիում։ Բազմանում է մարտ-նոյեմբերին։ Բեղմնավորումը ներքին է։ Հղիությունը տևում է 30 օր։ Էգը տարվա ընթացքում ծննդաբերում է 4- 7 անգամ (ամեն անգամ՝ 10-60 մանրաձուկ, որոնք ծնվելուց անմիջապես հետո անցնում են ակտիվ սննդառության և ինքնուրույն կենսաձևի)։


== Սնունդը ==
Սնվում է տարբեր անողնաշարավորներով՝ միջատներով, մոծակների (նաև մալարիայի) թրթուրներով, ջրալվերով և այլ պլանկտոնային օրգանիզմներով։ Սննդային ակտիվությունը բարձր է ցերեկը։ Արդյյունաբերական նշանակություն չունի։ Կենսաբանական պայքարի միջոց է. ոչնչացնում է մալարիայի մոծակի թրթուրները։
Արճակ լիճ

Արճակ լիճ, (թուրքերեն՝ Erçek Gölü), ոչ մեծ աղի լիճ Հայկական լեռնաշխարհում։ Այժմ գտնվում է Թուրքիայի Հանրապետության Վանի նահանգում։
Նախկինում գտնվում էր Մեծ Հայքի Վասպուրական նահանգում՝ Արծրունի իշխանների տոհմական կալվածքում։
Լճի առավելագույն խորությունը 30 մետր է, բարձրությունը ծովի մակերևույթից՝ 1890 մետր։ Ոչ հեռու գտնվող Վանա լճից բարձր է 270 մետրով։ Լճի ջրերի աղիության պատճառով բուսական և կենդանական աշխարհից զուրկ է։
Արճակ լիճը ունի տեկտոնական ծագում, առաջացել է նեոգենում։ Եզրավորված է Ներմիտ, Ախտա, Մահմեդիկ լեռնաշղթաներով։ Լիճն է թափվում Մահմեդիկ (Արճիշակ) գետը։
Լճի արևելյան և հյուսիսարևելյան ափերը հարթ են, արևմտյանը՝ լեռնոտ։ Մակերեսը 100 կմ² է, ջրհավաք ավազանը՝ 450 կմ²։ Լիճ են թափվում Արճիշակ, Խառակոնիս, Խնոյի գետերը։ Ձմռանը սառցակալում է։


== Տես նաև ==
Արճակ, գյուղ Արևմտյան Հայաստանում


== Ծանոթագրություններ ==
Վերա Ադլովա

Վերա Ադլովա (մինչև ամուսնությունը՝ Ստուդենա, չեխ․՝ Věra Adlová, հուլիսի 22, 1919(1919-07-22), Պրահա, Չեխոսլովակիա - հուլիսի 28, 1999(1999-07-28), Պրահա, Չեխիա), չեխ գրող, լրագրող, թարգմանիչ։ Մանկական գրքերի հեղինակ է։ Գրող և նկարիչ Զդենեկ Ադլայի կինն է։


== Կենսագրություն ==
Ծնվել է նկարիչ-վերականգնողի ընտանիքում։ Պրահայում դպրոցն ավարտելուց հետո (1938) Կարլովի համալսարանի արվեստի ֆակուլտետում ուսումնասիրել է լատիներեն, հունարեն և բանասիրություն։
Գերմանական զավթիչների կողմից համալսարանը փակելուց հետո աշխատել է Պրահայի արխիվում։ Համալսարանն ավարտել է 1948 թվականին։ Այդ թվականին էլ միացել է Սոկոլյան շարժմանը, եղել է մասնագիտացված ամսագրի խմբագիրը։
1949 թվականին ամուսնացել է գրող և նկարիչ Զդենեկ Ադլայի հետ, որի հետ աշխատել է մի քանի գրքերի վրա։
1949—1952 թվականներին եղել է «Svět sovětů» («Խորհրդային աշխարհ») ամսագրի խմբագիր։ 1952-1955 թվականներին ամուսնու հետ բնակվել է ԽՍՀՄ-ում, որտեղ աշխատել է Մոսկվայի ռադիոյի չեխական բաժնում։ Վերադարձից հետո որպես խմբագիր աշխատել է «Melantrich» հրատարակչությունում, իսկ 1958 թվականից եղել է Քաղաքական գրականության պետական հրատարակչության խմբագիր։
1960 թվականից եղել է Մանկական գրականության պետական հրատարակչության խմբագիր, 1972—1975 թվականներին՝ գլխավոր խմբագիր։ 1980-ական թվականներին աշխատել է որպես Չեխոսլովակիայի գրողների միության ներքին կապերի քարտուղար։


== Ստեղծագործություններ ==
1950-ական թվականների կեսերին «Խորհուրդների աշխարհ», «Գույն», «Ոսկե մայիս», «Ժողովուրդ» ամսագրերում հրատարակել է երեխաների և պատանիների համար հոդվածներ, ակնարկներ, արձակ ստեղծագործություններ, 1970—1980-ական թվականներին տպագրվել է «Գրական ամսագրում»։


== Ընտրյալ մատենագրություն ==
Vestonie (1946);
Život, který jsme milovali (1948);
Kouzelná skříňka (1960);
Na shledanou, Mořský vlku (1960);
Krásná a slavná (1961);
Honička nad Prahou (1962);
O zmrzlé elektřině (1963);
Mirka to ví nejlíp (1964);
Blues pro Alexandru (1966);
Výprodej spravedlivých (1966);
O dívčí literatuře (1972);
Jarní symfonie (1973);
Vyprávění o veliké zemi (1974);
Dětství a fantazie (1974);
Pohádky pro Kačenku (19750);
Růže z Flander (1976);
Říkáte, abych věřil? (1979);
Jenny (1980);
Proměny lásky (1980);
Vojta a medvěd Petr (1982);
Trpká vůně podzimu (1983);
Má drahá… (1989);
Safari styl (1995) և այլն։Կատարել է թարգմանություններ լատիներենից և ռուսերենից։


== Ծանոթագրություններ ==


== Արտաքին հղումներ ==
Lexikon české literatury Věra Adlová
Տումանովո (գյուղ, Վյազեմսկի շրջան)

Տումանովո (ռուս.՝ Туманово), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 1205 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բորիս Շահնազարյան (այլ կիրառումներ)

Բորիս Շահնազարյան անուն-ազգանունը կարող է վերաբերել հետրյալ անձանց՝

Բորիս Գերասիմի Շահնազարյան (Շահնազարով) (29 դեկտեմբերի, 1905, Կարս - 1993), հայ նկարիչ։
Բորիս Հարությունի Շահնազարյան (դեկտեմբերի 28, 1941, Ղազախլու, Ադրբեջան), հայ տնտեսագետ-կիբեռնետիկ։ Տնտեսագիտության դոկտոր (1989), պրոֆեսոր (1990)։
Կոնստանտինովո (գյուղ, Սերգիևո-Պոսադսկի շրջան)

Կոնստանտինովո (ռուս.՝ Константиново), գյուղ Ռուսաստանի Մոսկվայի մարզի Սերգիևո-Պոսադսկի շրջանի կազմում։
Բնակչությունը վերջին գրանցված տվյալներով կազմում էր 802 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արենդալ

Արենդալ (նորվ.՝ Arendal.  [²ɑːɳ̍ɖɑːl]), քաղաք, նույնանուն համայնքի կենտրոն Նորվեգիայի հարավարևելյան մասում։ Ագդեր շրջանի վարչական կենտրոնն է նաև։ Համայնքի կազմում ներառված են մեկ տասնյակից ավելի բնակավայրեր։ Միավորված ազգերի կազմակերպության հետ շրջակա միջավայրի ծրագրի շրջանակում համագործակցող GRID-Arendal կենտրոնը ևս գտնվում է Արենդալում (քաղաքում)։
The 270-կիլոմետր-քառակուսի (100 sq mi) զբաղեցնող համայնքը այդ ցուցանիշով 273-րդն է Նորվեգիայի 356 համայնքների մեջ։ Բնակչության թվաքանակը մոտավորապես 45 հազար է (22-րդ ցուցանիշը երկրում), բնակչության խտությունը՝ 176.4 inhabitants per square kilometre (457/sq mi): Վերջին 10 տարում բնակչությունն աճել է ավելի քան 8%-ով։ 


== Կլիմա ==
Արենդալին բնորոշ է մեղմ, հիմնականում տաք, չափավոր, խոնավ (անձրևառատ) կլիման (Köppen climate classification|Köppen-Geiger system-ի դասակարգմամբ՝ Cfb): 


== Քույր քաղաքներ ==
Արենդալը բարեկամական և գործընկերային սերտ կապեր է հաստատել հետևյալ բնակավայրերի հետ.


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Municipal fact sheet from Statistics Norway (նորվեգերեն)
 Arendal travel guide from Wikivoyage (անգլերեն)
Arendal official tourist information Archived 2009-11-03 at the Wayback Machine. (անգլերեն)
Arendal tourist information from Reiselivsbasen Archived 2021-12-20 at the Wayback Machine. (անգլերեն)
UNEP/GRID-Arendal, UN Environment Programme office in Arendal (անգլերեն)
Arendal on Google Maps
Map of Aust-Agder including Arendal municipality  (Գերմաներեն)
Municipality of Arendal (նորվեգերեն)
Agderposten — The leading newspaper covering Aust-Agder, with base in Arendal (նորվեգերեն)
County museum & archive: Aust-Agder kulturhistoriske center (նորվեգերեն)
Webcam of Arendal centre (նորվեգերեն)
Canal Street – Arendal Jazz and Blues festival (նորվեգերեն)
Ստադնիցա (այլ կիրառումներ)

Ստադնիցա, կարող է վերաբերել՝

Ստադնիցա - գյուղ, Ուկրաինայի Պոլտավայի մարզի Կոտելվայի շրջանում
Ստադնիցա - գյուղ, Ուկրաինայի Վիննիցայի մարզի Վիննիցայի շրջանում
Աստերոիդների ցանկ (237501-237600)

Աստերոիդների ցանկ (237401-237500)  • Աստերոիդների ցանկ  • Աստերոիդների ցանկ (237601-237700)
 Աստերոիդների ցանկ (237401-237500)  • Աստերոիդների ցանկ  • Աստերոիդների ցանկ (237601-237700)
Կրասլավայի շրջան

Կրասլավայի շրջան (լատիշ․՝ Krāslavas novads), վարչա-տարածքային միավոր Լատվիայի Հանրապետության կենտրոնական մասում՝ Լատգալիայի տարածաշրջանում։ Շրջանը բաղկացած է տասնմեկ վոլոստներից, վարչական կենտրոնն է Կրասլավա քաղաքը։ Շրջանը ստեղծվել է 2009 թվականի հուլիսի 1-ին։ Տարածքը կազմում է 1078,4 կմ²։ Սահմանակից է Լատվիայի Դագդայի, Ագլոնի և Դաուգավպիլսի շրջանների և Բելառուսի Վիտեբսկի մարզի հետ։


== Բնակչություն ==
2015 թվականի հունվարի 1-ի դրությամբ շրջանի բնակչությունը կազմում էր 15 854 մարդ։ 2010 թվականին Լատվիայի բնակչության մարդահամարի արդյունքներով շրջանում ապրում էր 19 983 մարդ։
2011 թվականի Լատվիայի բնակչության մարդահամարի արդյունքներով ազգային կազմն էր՝


== Տարածքային բաժանում ==
Կրասլավա (լատիշ․՝ Krāslavas pilsēta)
Աուլեյայի վոլոստ (լատիշ․՝ Aulejas pagasts)
Իզվալտայի վոլոստ (լատիշ․՝ Izvaltas pagasts)
Ինդրայի վոլոստ (լատիշ․՝ Indras pagasts)
Կալնիեշի վոլոստ (լատիշ․՝ Kalniešu pagasts)
Կապլավայի վոլոստ (լատիշ․՝ Kaplavas pagasts)
Կոմբուլի վոլոստ (լատիշ․՝ Kombuļu pagasts)
Կրասլավայի վոլոստ (լատիշ․՝ Krāslavas pagasts)
Պիեդույայի վոլոստ (լատիշ․՝ Piedrujas pagasts)
Ռոբեժնիեկույի վոլոստ (լատիշ․՝ Robežnieku pagasts)
Սկայտայի վոլոստ (լատիշ․՝ Skaistas pagasts)
Ուդրիշի վոլոստ (լատիշ․՝ Ūdrīšu pagasts)


== Ծանոթագրություններ ==


== Արտաքին հղումներ ==
Շրջանի պաշտոնական կայքը (լատիշերեն)
Գրեջո

Գրեջո (իտալերեն՝ Greggio), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 12 կմ² տարածք։ Բնակչությունը 2008 թվականի տվյալներով 381 մարդ է։ Հեռախոսային կոդը՝ +39 0161։ Փոստային ինդեքս 13030։ Խտությունը՝ 32 մարդ/կմ²։
Կիրիկը և Ջուլիտտան կոմունայի հովանավոր սրբերն են։ Տոնը  նշվում է հուլիսի երրորդ կիրակի օրը։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Լիլի Փալմեր

Լիլի Փալմեր (անգլ.՝ Lilli Palmer,մայիսի 24, 1914(1914-05-24)[…], Պոզնան, Պրուսիայի թագավորություն, Գերմանական կայսրություն - հունվարի 27, 1986(1986-01-27)[…], Լոս Անջելես, Կալիֆոռնիա, ԱՄՆ ), գերմանացի դերասանուհի, «Ոսկե գլոբուսի» մրցանակակիր։


== Կենսագրություն ==
Լիլի Մարի Պայզերը ծնվել է 1914 թվականի մայիսի 24-ին պրուսական Պոզնանի քաղաքում ՝ բժիշկ Ալֆրեդ Պայզերի և Ռոզա Լիսմանի՝ ավստրիացի թատերական դերասանուհու ընտանիքում։ Երբ Լիլին չորս տարեկան էր, նրա ընտանիքը տեղափոխվել է Բեռլին, որտեղ հաստատվել է Շառլոտենբուրգի շրջանում։ Այնտեղ էլ Լիլին տարվել է թատրոնով և սկսել ուսումնասիրել դրաման, իսկ 1933 թվականին, երբ նացիստները իշխանության եկան, նրա ընտանիքը փախել է Փարիզ։
Լիլիի կարիերան սկսվել է կաբարում, որտեղ նրան նկատել է բրիտանացի գործակալներից մեկը և պայմանագիր առաջարկել «Gaumont-British» ստուդիայում։ Նրա առաջին ելույթը կայացել է 1935 թվականին և հաջորդ տասնամյակում նա ակտիվորեն շարունակել է նկարահանվել Բրիտանական ֆիլմերում։
1943 թվականին Լիլին ամուսնացել է դերասան Ռեքս Հարիսոնի հետ և 1945 թվականին նրա հետ տեղափոխվել Հոլիվուդ։ Այնտեղ նա պայմանագիր է կնքել «Warner Bros.» ընկերության հետ և շուտով հայտնվել մի քանի ֆիլմերում, ներառյալ «թիկնոց և դաշույն» (1946) և «մարմին և հոգի» (1947)։ Նա նաև պարբերաբար հայտնվել է թատերական բեմում, իսկ 1951-ին եղել է սեփական հեռուստատեսային շոուի հաղորդավար։ 1950-ականների սկզբին Փալմերը և Հարիսոնը միասին հայտնվել են Բրոդվեյի «զանգ, գիրք և մոմ» պիեսում, իսկ ավելի ուշ գլխավոր դերերը կատարել են «Մահճակալ» (1952) ֆիլմում։ Ռեքսը բազմիցս փոխել է Լիլին և արդյունքում 1956-ին ամուսնալուծվել է։ Այս ամուսնությունից Լիլին ունեցել է Ռեքս Քերի Ալֆրեդ Հարիսոնին, որը ծնվել է 1944 թվականին։
1954 թվականին Փալմերը վերադարձել է Գերմանիա, որտեղ սկսել է նկարահանվել կինոյում և հեռուստատեսությունում։ Նա շարունակում էր իր կարիերան նաև ԱՄՆ-ում ։ Հետագա տարիներին նա հայտնվել է այնպիսի ամերիկյան ֆիլմերում, ինչպիսիք են «Իր հաճելի ընկերությունում» (1961) և «սպիտակ ձիերի հրաշալի փրկությունը» (1963)։ 1986 թվականին Լիլին առաջադրվել է «Ոսկե գլոբուս» մրցանակի՝ «Պետրոս Մեծ» սերիալում ունեցած դերի համար, որը վերջինն էր նրա կարիերայում։
1958 թվականին Լիլին ամուսնացել է արգենտինացի դերասան Կառլոս Թոմփսոնի հետ, որի հետ մնացել է մինչև իր մահը։ Լիլի Փալմերը մահացել է 1986 թվականի հունվարի 27-ին Լոս Անջելեսում՝ 71 տարեկանում։ Կինոարտադրության մեջ ունեցած ավանդի համար նա հոլիվուդյան փառքի ծառուղում արժանացել է աստղի։


== Ֆիլմագրություն ==


=== Հեռուստատեսություն ===


== Ծանոթագրություններ ==


== Արտաքին հղումներ ==
ֆիլմագրություն
գերմանական ազգային գրադարանում ցանկ
որոշ կենսագրական տվյալներ
Նովոպետրիկովկա (գյուղ, Վելիկոնովոսյոլկովսկի շրջան)

Նովոպետրիկովկա (ուկրաիներեն՝ Новопетриківка), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։
2001 թվականի տվյալներով Նովոպետրիկովկա գյուղում բնակվում էր 2 087 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)